title: Padomes Īstenošanas regula (ES) Nr. 616/2011 ( 2011. gada 21. jūnijs ), ar ko izbeidz termiņa beigu pārskatīšanu un pārskatīšanu saistībā ar “jaunu eksportētāju” attiecībā uz antidempinga pasākumiem, kurus piemēro konkrētu Ķīnas Tautas Republikas izcelsmes magnēzija ķieģeļu importam

text:
               25.6.2011

               LV

               Eiropas Savienības Oficiālais Vēstnesis

               L 166/1

         PADOMES ĪSTENOŠANAS REGULA (ES) Nr. 616/2011
   (2011. gada 21. jūnijs),
   ar ko izbeidz termiņa beigu pārskatīšanu un pārskatīšanu saistībā ar “jaunu eksportētāju” attiecībā uz antidempinga pasākumiem, kurus piemēro konkrētu Ķīnas Tautas Republikas izcelsmes magnēzija ķieģeļu importam
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 1225/2009 (2009. gada 30. novembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (1), (“pamatregula”) un jo īpaši tās 9. pantu, un 11. panta 2., 4., 5. un 6. punktu,
   pēc apspriešanās ar Padomdevēju komiteju,
   tā kā:
   1.   PROCEDŪRA

   1.1.   Spēkā esošie pasākumi

               (1)

               Padome 2005. gada oktobrī, ievērojot Regulu (EK) Nr. 1659/2005 (2), konkrētu Ķīnas Tautas Republikas (“ĶTR”) izcelsmes magnēzija ķieģeļu veidu importam noteica galīgo antidempinga maksājumu robežās no 2,7 līdz 39,9 %. Pēc divām starpposma pārskatīšanām, ko pieprasīja ĶTR ražotāji eksportētāji, minēto regulu 2009. gadā grozīja ar Regulu (EK) Nr. 825/2009 (3) un Regulu (EK) Nr. 826/2009 (4). Pārskatīšanas rezultātā Regulā (EK) Nr. 1659/2005 paredzētie maksājumi šobrīd ir noteikti robežās no 0 % līdz 39,9 %.

         1.2.   Termiņa beigu pārskatīšanas pieprasījums

               (2)

               Pēc tam, kad bija publicēts paziņojums par gaidāmajām termiņa beigām (5) spēkā esošajiem konkrētu ĶTR izcelsmes magnēzija ķieģeļu importam piemērojamajiem antidempinga pasākumiem, Komisija 2010. gada 9. jūlijā atbilstīgi pamatregulas 11. panta 2. punktam saņēma pieprasījumu veikt termiņa beigu pārskatīšanu. Pieprasījumu iesniedza Magnēzija ķieģeļu ražotāju aizsardzības koalīcija (MBPDC) (“pieprasījuma iesniedzējs”) to ražotāju vārdā, kuru produkcija veido nozīmīgu daļu, šajā gadījumā vairāk nekā 25 %, no Savienības kopējās konkrētu magnēzija ķieģeļu produkcijas.

               (3)

               Pieteikumā bija pirmsšķietami pierādījumi par iespējamu dempinga turpināšanos un nodarītā kaitējuma atkārtošanos, un tie tika atzīti par pietiekamiem, lai sāktu termiņa beigu pārskatīšanas procedūru. Tāpat pieteikuma iesniedzējs pieprasīja, ka Austrijas uzņēmumu RHI AG (RHI) būtu jāizslēdz no Savienības ražošanas nozares definīcijas, jo tas uzņēmuma pamatdarbību ir pārkārtojis uz ĶTR, kur tam ir saistīts uzņēmums, kurš ražo attiecīgo ražojumu, un paplašinājis savu uzņēmējdarbību ĶTR attiecībā uz attiecīgo ražojumu.

         1.3.   Termiņa beigu pārskatīšanas sākšana

               (4)

               Komisija 2010. gada 8. oktobrī pēc apspriešanās ar Padomdevēju komiteju ar paziņojumu (“paziņojums par procedūras sākšanu”) (6), kas publicēts Eiropas Savienības Oficiālajā Vēstnesī, informēja par termiņa beigu pārskatīšanas sākšanu procedūrā par konkrētu Ķīnas Tautas Republikas izcelsmes magnēzija ķieģeļu importu Eiropas Savienībā.

         1.4.   Termiņa beigu pārskatīšanas izmeklēšanas periods

               (5)

               Ņemot vērā lielo skaitu šajā procedūrā iesaistīto personu, Komisija paziņojumā par procedūras sākšanu paziņoja, ka tā saskaņā ar pamatregulas 17. pantu var piemērot atlasi. Lai Komisija varētu izlemt, vai jāveic atlase un lai vajadzības gadījumā to varētu izdarīt, visiem ražotājiem eksportētājiem, importētājiem un Savienības ražotājiem bija jāsniedz konkrēta informācija par laikposmu no 2009. gada 1. jūlija līdz 2010. gada 30. jūnijam (“izmeklēšanas periods” jeb “IP”).

         2.   ATTIECĪGAIS RAŽOJUMS UN LĪDZĪGAIS RAŽOJUMS

               (6)

               Attiecīgais ražojums ir ķīmiski saistīti, neapdedzināti magnēzija ķieģeļi, kuros magnija savienojumi satur vismaz 80 % MgO, kuri satur vai nesatur magnezītu, un uz kuriem šobrīd attiecas KN kodi ex 6815 91 00 un ex 6815 99 00.

               (7)

               Līdzīgais ražojums ir Savienībā ražoti un pārdoti ķīmiski saistīti, neapdedzināti magnēzija ķieģeļi, kuros magnija savienojumi satur vismaz 80 % MgO un kuri satur vai nesatur magnezītu.

               (8)

               Magnēzija ķieģeļu ražošanā kā galveno izejvielu izmanto magnezīta minerālus. Parasti tos ražo saskaņā ar standarta ķīmisko savienojumu specifikācijām, ko pielāgo tiešā lietotāja prasībām. Magnēzija ķieģeļus parasti izmanto tērauda rūpniecībā kā apšuves materiālu tērauda lietuvēs.

         3.   IZMEKLĒŠANĀ IESAISTĪTĀS PERSONAS

               (9)

               Par procedūras sākšanu Komisija oficiāli informēja pieteikuma iesniedzēju, citus zināmos Savienības ražotājus, zināmos ĶTR ražotājus eksportētājus, attiecīgās eksportētājvalsts pārstāvjus un zināmos importētājus un lietotājus. Ieinteresētajām personām bija dota iespēja paziņojumā par procedūras sākšanu noteiktajā termiņā rakstiski paust savu viedokli un pieprasīt, lai tās uzklausa. Tika uzklausītas visas ieinteresētās personas, kas to pieprasīja un norādīja konkrētus iemeslus, kādēļ tās būtu jāuzklausa.

               (10)

               Ņemot vērā lielo iesaistīto personu skaitu, paziņojumā par procedūras sākšanu bija paredzēts piemērot atlasi attiecībā uz ĶTR ražotājiem eksportētājiem, nesaistītiem Savienības importētājiem un Savienības ražotājiem. No 78 ražotājiem eksportētājiem, ar kuriem sazinājās, uzsākot procedūru, tikai četri sniedza informāciju, kas vajadzīga paziņojumā par procedūras sākšanu pieprasītās atlases veikšanai.

               (11)

               No Savienības ražotājiem pieprasīto informāciju kopumā iesniedza desmit ražotāji, ietverot ražotājus, pēc kuru lūguma MBPDC pieprasīja veikt pārskatīšanu. To Savienības ražotāju darbība, kuri pieprasīja veikt pārskatīšanu, ir būtiski atkarīga no galvenā izejmateriāla piegādes no ĶTR, un, lai izvairītos no iespējamām pretdarbībām, tie pieprasīja neizpaust viņu uzņēmumu nosaukumus.

               (12)

               Komisijas dienesti pirms procedūras sākšanas sazinājās ar visiem Savienības ražotājiem, kas ražo magnēzija ķieģeļus, lai iegūtu ziņas par to ražošanas apjomiem un noskaidrotu, vai ražotāji atbalsta vai noraida izmeklēšanu. Viens no uzņēmumiem, kuri sniedza ziņas, RHI AG, pirms procedūras sākšanas iebilda pret termiņu beigu pārskatīšanu.

               (13)

               Pēc procedūras sākšanas uzņēmums RHI apgalvoja, ka ziņas, ko pieteikuma iesniedzējs norādījis pieprasījumā veikt pārskatīšanu, jo īpaši ziņas par RHI ražošanas apjomiem, nav pareizas un ka, gluži pretēji norādītajam, RHI būtu jāiekļauj Savienības ražošanas nozares definīcijā, kā tas ticis izdarīts sākotnējā procedūrā 2005. gadā. Atbilstīgi tam uzņēmums apstrīdēja Savienības ražotāju nozares definīciju, kā rezultātā tika sākta procedūra, pamatojoties uz to, ka nav izpildītas pamatregulas 5. panta 4. punktā minētās prasības, jo RHI ir lielākais Savienības ražotājs, kas saražo vairāk nekā 50 % no kopējās Savienības produkcijas, un tas iebilda pret procedūras sākšanu.

         4.   IZMEKLĒŠANA

               (14)

               Kā norādīts 3. apsvērumā, pieteikuma iesniedzējs uzskatīja, ka RHI AGbūtu jāizslēdz no Savienības ražošanas nozares definīcijas, pamatojoties uz to, ka uzņēmums pamatdarbību ir pārkārtojis uz ĶTR. Ņemot vērā iepriekš minēto un to, ka RHI AG iebilda pret pārskatīšanu, Komisija lūdza RHI iesniegt papildu informāciju, lai varētu novērtēt, vai uzņēmums būtu jāiekļauj Savienības ražošanas nozares definīcijā. Pieprasītā informācija attiecas uz uzņēmuma darbību ES un ĶTR, norādot ziņas par ražošanas jaudu, tirdzniecības apjomiem, pārdošanas vērtību un apjomiem ES, ĶTR un ārpus tām un attiecīgā ražojuma importa vērtību un apjomiem Savienības tirgū. Uzņēmums iesniedza papildu informāciju, un uzņēmuma galvenajā birojā Vīnē tika veikta pārbaude.

               (15)

               Sākotnējā izmeklēšanā, kuru sāka 2004. gada jūlijā, RHI bija viens no ražotājiem, kuri iesniedza pieteikumu. Arī tobrīd RHI no tā ĶTR esošā saistītā uzņēmuma importēja attiecīgo ražojumu, un izmeklēšanas laikā tika vērtēts, vai uzņēmums būtu jāizslēdz no Savienības ražošanas nozares definīcijas atbilstīgi pamatregulas 4. panta 1. punkta a) apakšpunktam.

               (16)

               Jāatgādina, ka novērtējums par RHI situāciju veikts Komisijas Regulā (EK) Nr. 552/2005 (2005. gada 11. aprīlis), ar ko piemēro antidempinga pagaidu maksājumu dažu Ķīnas Tautas Republikas izcelsmes magnēzija ķieģeļu veidu importam (7), un tas apstiprināts ar Regulu (EK) Nr. 1659/2005. Novērtējumu veica pēc šādiem kritērijiem:

                           —

                           uzņēmuma galveno biroju, pētniecības un izstrādes (P&I) centra un galveno ražotņu atrašanās vietas,

                           —

                           no ĶTR importētā attiecīgā ražojuma apjoms/vērtība attiecībā pret pārdošanas kopapjomu un kopējo vērtību,

                           —

                           importa pārdošanas apjomu ietekme uz uzņēmuma pārdošanas kopapjomu Savienībā, jo īpaši, salīdzinot RHI attiecīgā ražojuma importa pārdošanas apjomu rentabilitāti ES ar to pārējo savienības ražotāju rentabilitātes rādītājiem, kuri piekrita sadarboties.

               (17)

               Tobrīd tika konstatēts, ka uzņēmuma pamatdarbība attiecībā uz attiecīgo ražojumu tiek īstenota Savienības teritorijā (galvenie biroji, P&I centrs un lielākās ražotnes bija Savienībā). Turklāt, tā kā ĶTR esošā saistītā uzņēmuma produkcija galvenokārt bija paredzēta strauji augošajam Āzijas tirgum, lielākā daļa no Savienības tirgū pārdotās RHI produkcijas ir ražota Savienībā un tikai niecīga daļa – ĶTR (5 % no Savienības pārdošanas kopapjoma). Tāpat tika konstatēts, ka importētā produkcija tika pārdota par cenām, kas ir salīdzināmas ar Savienības ražošanas nozares pārdošanas cenām, un tādējādi uzņēmums, pārdodot importēto produkciju, neguva pastāvīgu finansiālu labumu rentabilitātes ziņā. Visbeidzot tika skaidri norādīts, ka RHI ražošanas uzņēmums Savienībā un tā ražošanas uzņēmums Ķīnā juridiski ir atsevišķi uzņēmumi. Tika konstatēts, ka, lai gan RHI ir pasaules mēroga grupa un tai ir ražotne ĶTR ar atsevišķas juridiskas personas statusu, lielāko daļu magnēzija ķieģeļu, ko pārdeva Savienības tirgū, tā ražoja savās ražotnēs Savienības teritorijā. Tāpēc secināja, ka RHI AG, kas tobrīd atbalstīja pasākumu ieviešanu, bija daļa no Savienības ražošanas nozares.

               (18)

               Veicot pārbaudi uz vietas tagadējās procedūras laikā, tika konstatēts, ka uzņēmuma pamatdarbība aizvien tiek īstenota Savienības teritorijā. Uzņēmuma galvenie biroji, akcionāri un P&I centrs atrodas Savienībā. Uzņēmumam ir piecas ražotnes Savienības teritorijā, kas ražo attiecīgo ražojumu, un laikposmā no 2005. gada līdz 2010. gada 30. jūnijam, t. i., izmeklēšanas perioda beigām, ir palielinājusies šo uzņēmumu ražošanas jauda. Tika pārbaudītas RHI iesniegtās ziņas par līdzīgā ražojuma ražošanas jaudu Savienībā un katra atsevišķa uzņēmuma ražošanas apjomu izmeklēšanas periodā, un tika konstatēts, ka tās ir pareizas.

               (19)

               Uzņēmums turpināja arī investēt tā ražotnēs ES, un laikposmā no 2007. gada līdz izmeklēšanas perioda beigām ar līdzīgo ražojumu saistītās investīcijas veidoja ievērojamu daļu no uzņēmuma investīciju kopapjoma ES.

               (20)

                  RHI ir vairāki saistītie uzņēmumi ĶTR, kas iesaistīti ugunsizturīgo ražojumu, tostarp magnēzija ķieģeļu, ražošanā un pārdošanā, ietverot RHI Refractories Liaoning Co. Ltd, atsevišķu juridisku personu, kas ražo attiecīgo ražojumu. Minētais uzņēmums ir kopuzņēmums ar Ķīnas uzņēmumu, un tas ražošanu uzsāka 1997. gadā. Tam ir tikai viena ražotne. Kaut gan ražotnes ražošanas apjoms laikposmā no 2005. gada līdz izmeklēšanas perioda beigām būtiski palielinājās, tas tomēr neveido lielāko daļu no RHI ražošanas apjoma (ES un Ķīnas ražotnes kopā).

               (21)

               Runājot par attiecīgā ražojuma importa apjomu, pēc pasākumu noteikšanas 2005. gadā uzņēmums no tā saistītā uzņēmuma ĶTR izmeklēšanas periodā importēja tikai vienu nelielu kravu, jo ražojumam piemēro antidempinga maksājuma augstāko likmi – 39,9 %.

               (22)

                  RHI iesniedza ziņas par Savienības teritorijā saražotā un ĶTR saražotā līdzīgā ražojuma pārdošanas vērtību un apjomu. Uzņēmums parādīja, ka tā saistītajam uzņēmumam Ķīnas Tautas Republikā attiecīgā ražojuma pārdošanas apjoma lielākā daļa izmeklēšanas laikā bija eksports uz citām valstīm, kas nav ES dalībvalstis, savukārt atlikusī daļa ražojumu pārdota Ķīnas tirgū.

               (23)

               Ņemot vērā attiecīgā importētā ražojuma pārdošanas apjoma ietekmi uz uzņēmuma pārdošanas kopapjomu Savienībā, minētais imports salīdzinājumā ar uzņēmuma pārdošanas kopapjomu Savienības tirgū bija neliels un tādējādi tā ietekme uz uzņēmuma pārdošanas apjomu – niecīga.

               (24)

               Pamatojoties uz datiem, kas pārbaudīti uz vietas, tiek konstatēts, ka RHI nebūtu jāizslēdz no Savienības ražošanas nozares definīcijas. Kopš sākotnējās izmeklēšanas, kad tika konstatēts, ka ir izpildīti trīs kritēriji, un secināts, ka uzņēmums ir daļa no Savienības ražošanas nozares, uzņēmuma situācija nav būtiski mainījusies.

               (25)

               Konstatējumi apstiprina, ka uzņēmuma pamatdarbība (galvenie biroji, P&I centrs un galvenās ražotnes) vēl aizvien notiek ES. ĶTR esošās ražotnes ražošanas jaudas pieaugums laikposmā no 2005. gada līdz izmeklēšanas perioda beigām nav uzskatāms par uzņēmuma pamatdarbības pārvietošanu uz ĶTR. Tāpēc tiek noraidīts pieteikuma iesniedzēja arguments par to, ka RHI būtu jāizslēdz tāpēc, ka uzņēmumam ir saistītais uzņēmums ĶTR, kas ražo attiecīgo ražojumu un paplašina uzņēmējdarbību ĶTR.

               (26)

               Pieteikuma iesniedzēja sniegtā informācija attiecībā uz RHI situāciju kā Savienības ražotāju, jo īpaši uzņēmuma ražošanas apjomiem un ražošanas jaudu Savienībā, un ražošanas jaudu ĶTR nebija precīza. Tādējādi, iekļaujot RHI ražošanas apjomus kopējā Savienības produkcijas statistikā, pieteikuma iesniedzēja produkcijas izlaides ir mazāk nekā 50 % no kopējās produkcijas Savienībā. Turklāt, kā jau iepriekš paskaidrots, i) RHI būtu jāuzskata par Savienības ražošanas nozares daļu pamatregulas 4. panta nozīmē, ii) RHI saražo vairāk nekā 50 % no Savienības ražošanas kopapjoma pamatregulas 5. panta 4. punkta otrā teikuma nozīmē un iii) RHI iebilst pret termiņa beigu pārskatīšanu. Tādēļ procedūra būtu jāizbeidz.

         5.   PROCEDŪRAS IZBEIGŠANA

               (27)

               Ņemot vērā iepriekš minēto, tiek uzskatīts, ka šī procedūra būtu jāizbeidz saskaņā ar pamatregulas 9. pantu un 11. panta 2., 5., un 6. punktu.

               (28)

               Pieteikuma iesniedzējs tika attiecīgi informēts, un tam tika dota iespēja izteikt savas piezīmes. Pieteikuma iesniedzējs apstrīdēja Komisijas secinājumus un izteica šaubas par to, ka RHI ražošanas apjoms izmeklēšanas periodā pārsniedzis to atlikušo Savienības ražotāju ražošanas apjomus, kuri atbalsta sūdzību. Lai pamatotu savus apgalvojumus par to, ka uzņēmums neplāno turpināt ražošanu Savienībā kā savu pamatdarbību un ka ir noticis skaidrs pavērsiens grupas stratēģijā, jo tā paziņoja par ievērojamu ražošanas jaudas palielināšanu ĶTR, pieteikuma iesniedzējs uzrādīja vairākus paziņojumus presei par RHI darbībām. Tomēr tika noskaidrots, ka šādi paziņojumi presei attiecas uz uzņēmuma darbību kopumā un tieši neattiecas uz izmeklējamo ražojumu. Pieteikuma iesniedzējs neiesniedza citus pierādījumus par RHI pamatdarbības pārkārtošanu laikposmā no 2005. gada līdz izmeklēšanas perioda beigām, pamatojoties uz kuriem, varētu secināt, ka RHI būtu jāizslēdz no Savienības nozares definīcijas.

               (29)

               Tādēļ uzskata, ka termiņa beigu pārskatīšanas procedūra attiecībā uz konkrētu ĶTR izcelsmes magnēzija ķieģeļu importu Savienībā būtu jāizbeidz.

               (30)

               Sakarā ar precizētiem apstākļiem, kas paskaidroti 26. apsvērumā, izņēmuma kārtā būtu jāatmaksā vai jāatlaiž galīgie antidempinga maksājumi, kas samaksāti vai iegrāmatoti saskaņā ar Regulu (EK) Nr. 1659/2005 par konkrētu Ķīnas Tautas Republikas izcelsmes magnēzija ķieģeļu importu, kuri laisti brīvā apgrozībā no 2010. gada 14. oktobra, t. i., antidempinga pasākumu termiņa beigām.

               (31)

               Pieprasījumu veikt atmaksu vai atlaist maksājumu iesniedz valsts muitas dienestiem saskaņā ar tiesību aktiem, ko piemēro muitas jomā.

               (32)

               Ņemot vērā iepriekš, jo īpaši 21. apsvērumā, aprakstītos apstākļus, Komisija uzraudzīs attiecīgā ražojuma eksporta un importa plūsmu, kā arī attiecīgos KN kodus. Ja notiks izmaiņas plūsmās, Komisija apsvērs, kādas darbības jāveic.

         6.   PĀRSKATĪŠANAS SAISTĪBĀ AR “JAUNU EKSPORTĒTĀJU” IZBEIGŠANA

               (33)

               Komisija 2010. gada 27. maijā saņēma pieprasījumu veikt pārskatīšanu attiecībā uz “jaunu eksportētāju” saskaņā ar pamatregulas 11. panta 4. punktu. Pieprasījumu iesniedza TRL China Ltd (TRL), kas ir ražotājs eksportētājs ĶTR.

               (34)

                  TRL apgalvoja, ka tas darbojas tirgus ekonomikas apstākļos, kas definēti pamatregulas 2. panta 7. punkta c) apakšpunktā, vai arī pieprasīja atsevišķu režīmu saskaņā ar pamatregulas 9. panta 5. punktu. Turklāt tas apgalvoja, ka izmeklēšanas periodā, pamatojoties uz kuru ieviesti antidempinga pasākumi, t. i., laikposmā no 2003. gada 1. aprīļa līdz 2004. gada 31. martam (“sākotnējais izmeklēšanas periods”), tas nav eksportējis attiecīgo ražojumu uz Savienību un ka tas nav bijis saistīts ne ar vienu no attiecīgā ražojuma ražotājiem eksportētājiem, uz kuriem attiecas 1. apsvērumā minētie antidempinga pasākumi.

               (35)

               Turklāt TRL apgalvo, ka tas attiecīgā ražojuma eksportēšanu uz Savienību ir sācis pēc sākotnējās izmeklēšanas perioda beigām.

               (36)

               Komisija 2010. gada 28. septembrī pēc apspriešanās ar Padomdevēju komiteju ar Regulu (ES) Nr. 850/2010 (8) paziņoja, ka attiecībā uz “jaunu eksportētāju” sāk pārskatīt Regulu (EK) Nr. 1659/2005, ar ko nosaka galīgo antidempinga maksājumu un galīgi iekasē pagaidu maksājumu konkrētu ĶTR izcelsmes magnēzija ķieģeļu importam, atceļ maksājumus attiecībā uz TRL veikto importu un šā importa reģistrāciju.

               (37)

               Pārskatīšanas periods attiecībā uz “jaunu eksportētāju” ilga no 2009. gada 1. jūlija līdz 2010. gada 30. jūnijam.

               (38)

               Ņemot vērā termiņa beigu pārskatīšanu un to, ka laikposmā no dienas, kad stājās spēkā Regula (ES) Nr. 850/2010, līdz antidempinga pasākumu termiņa beigām (2010. gada 13. oktobris) TRL nav importējis attiecīgo ražojumu, tiek uzskatīts, ka būtu jāizbeidz arī pārskatīšana attiecībā uz “jaunu eksportētāju” saistībā ar konkrētu ĶTR izcelsmes magnēzija ķieģeļu importu Savienībā.

               (39)

               Ieinteresētajām personām tika dota iespēja paziņojumā par pārskatīšanas sākšanu noteiktajā termiņā paust savu viedokli un pieprasīt, lai tās tiktu uzklausītas,

         IR PIEŅĒMUSI ŠO REGULU.
   1. pants
   Ar šo izbeidz antidempinga pasākumus attiecībā uz ķīmiski saistītu, neapdedzinātu magnēzija ķieģeļu importu, kuros vismaz 80 % no magnija savienojumiem ir MgO, neatkarīgi no tā, vai tie satur vai nesatur magnezītu, kuru izcelsmes vieta ir Ķīnas Tautas Republika un uz kuriem pašlaik attiecas KN kodi ex 6815 91 00 un ex 6815 99 00, un izbeidz procedūru attiecībā uz minēto importu.
   2. pants
   Atmaksā vai atlaiž galīgos antidempinga maksājumus, kas samaksāti vai iegrāmatoti saskaņā ar 1. panta 2. punktu Regulā (EK) Nr. 1659/2005 par konkrētu Ķīnas Tautas Republikas izcelsmes magnēzija ķieģeļu importu un kas laisti brīvā apgrozībā no 2010. gada 14. oktobra.
   Atmaksu un atlaišanu pieprasa no valsts muitas dienestiem saskaņā ar spēkā esošajiem muitas tiesību aktiem.
   3. pants
   Ar šo tiek izbeigta ar Regulu (ES) Nr. 850/2010 sāktā pārskatīšana attiecībā uz “jaunu eksportētāju”.
   4. pants
   Ar šo muitas dienestiem ir uzdots pārtraukt importa reģistrāciju, kura tiek veikta atbilstīgi Regulas (ES) Nr. 850/2010 3. pantam.
   5. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2011. gada 21. jūnijā

            Padomes vārdā –

            priekšsēdētājs

         FAZEKAS S.

      (1)  OV L 343, 22.12.2009., 51. lpp.

      (2)  OV L 267, 12.10.2005., 1. lpp.

      (3)  OV L 240, 11.9.2009., 1. lpp.

      (4)  OV L 240, 11.9.2009., 7. lpp.

      (5)  OV C 111, 30.4.2010., 29. lpp.

      (6)  OV C 272, 8.10.2010., 5. lpp.

      (7)  OV L 93, 12.4.2005., 6. lpp.

      (8)  OV L 253, 28.9.2010., 42. lpp.


title: Komisijas Īstenošanas regula (ES) Nr. 1200/2011 ( 2011. gada 18. novembris ) par atsevišķu preču klasifikāciju kombinētajā nomenklatūrā

text:
               23.11.2011

               LV

               Eiropas Savienības Oficiālais Vēstnesis

               L 305/6

         KOMISIJAS ĪSTENOŠANAS REGULA (ES) Nr. 1200/2011
   (2011. gada 18. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.

               (3)

               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.

               (4)

               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. novembrī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Ar roku darbināms mehānisks aparāts šķidruma dozēšanai konteinerā titrimetrisko analīžu veikšanai (t.s. “digitālais titrators”).
                  Aparāts sastāv no regulējamas mehāniskas padeves ierīces, kurā ir vieta kasetnei, padeves pogas, mehāniskā skaitītāja, skaitītāja atiestatīšanas pogas un roktura.
                  Titrators ir precīzas dozēšanas aparāts, kas ar katru padeves pogas nospiedienu dozē vienu pilienu titranta, ko ievada analizējamajā šķidrumā (analītā). Piliens satur noteiktu titranta tilpumu. Titratora dozēto pilienu skaits tiek izvadīts uz skaitītāja.
                  Analītisko rezultātu nosaka pēc analīta reakcijas uz dozēto titranta daudzumu. Titranta daudzumu aprēķina, reizinot pilienu skaitu ar specifisko lietotā titranta tilpumu.

                  8479 89 97

                  Klasifikācija noteikta pēc kombinētās nomenklatūras interpretācijas 1. un 6. vispārīgā noteikuma un pēc KN kodu 8479, 8479 89 un 8479 89 97 formulējuma.
                  Tā kā šis aparāts nerada šķidruma pastāvīgu caurplūdi, tas nav klasificējams pozīcijā 8413 kā šķidruma sūknis.
                  Šis aparāts neveic titranta vai analīta ķīmisko analīzi. Tāpēc tas nav klasificējams pozīcijā 9027 kā ķīmiskās analīzes ierīces un aparatūra.
                  Lai gan šis aparāts tiek izmantots ķīmiskās analīzes procesā, to nevar uzskatīt par šāda aparāta daļu vai tā palīgierīci saskaņā ar 90. nodaļas 2.a) piezīmi.
                  Šis aparāts netiek izmantots, lai mērītu tilpuma mērvienībās tā šķidruma daudzumu, kas izplūst pa cauruli. Tāpēc tas nav klasificējams pozīcijā 9028 kā skaitītājs.
                  Šis aparāts skaita pilienus, taču tas nemēra dozēto daudzumu. Tāpēc tas nav klasificējams pozīcijā 9031 kā mērīšanas ierīce.
                  Tā kā šis aparāts ne tikai nosaka vienību (pilienu) kopējo skaitu, bet galvenokārt dozē noteiktu šķidruma tilpumu, tas darbojas kā birete ar mehānisko skaitītāju.
                  Tādējādi tā klasificējama ar KN kodu 8479 89 97 kā speciāli mehānismi un mehāniskas ierīces, kas citur 84. nodaļā nav minētas.


title: Komisijas Īstenošanas regula (ES) Nr. 635/2012 ( 2012. gada 27. jūnijs ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [ Vadehavsstude (AĢIN)]

text:
               14.7.2012

               LV

               Eiropas Savienības Oficiālais Vēstnesis

               L 186/17

         KOMISIJAS ĪSTENOŠANAS REGULA (ES) Nr. 635/2012
   (2012. gada 27. jūnijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Vadehavsstude (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punkta pirmo daļu Dānijas iesniegtais pieteikums reģistrēt nosaukumu „Vadehavsstude” ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums ir jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 27. jūnijā

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV C 289, 1.10.2011., 15. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.1. grupa.   Svaiga gaļa (un subprodukti)

      DĀNIJA

         Vadehavsstude (AĢIN)


title: Komisijas Īstenošanas regula (ES) 2016/2148 (2016. gada 7. decembris), ar ko paredz noteikumus, kā pārvaldāmas un sadalāmas tekstilizstrādājumu kvotas, kuras saskaņā ar Eiropas Parlamenta un Padomes Regulu (ES) 2015/936 noteiktas 2017. gadam

text:
               8.12.2016

               LV

               Eiropas Savienības Oficiālais Vēstnesis

               L 333/32

         KOMISIJAS ĪSTENOŠANAS REGULA (ES) 2016/2148
   (2016. gada 7. decembris),
   ar ko paredz noteikumus, kā pārvaldāmas un sadalāmas tekstilizstrādājumu kvotas, kuras saskaņā ar Eiropas Parlamenta un Padomes Regulu (ES) 2015/936 noteiktas 2017. gadam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 9. jūnija Regulu (ES) 2015/936 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Savienībā (1), un jo īpaši tās 17. panta 3. un 6. punktu un 21. panta 2. punktu,
   tā kā:

               (1)

               Dažu tādu tekstilizstrādājumu importam, kuru izcelsme ir konkrētās trešās valstīs, ar Regulu (ES) 2015/936 noteikti kvantitātes ierobežojumi, kuri piešķirami rindas kārtībā.

               (2)

               Saskaņā ar Regulu (ES) 2015/936 dažos gadījumos ir iespējams izmantot citas daudzumu piešķiršanas metodes, sadalīt kvotas daļās vai konkrēta ierobežota daudzuma proporciju atvēlēt tikai tiem pieteikumiem, kas pamatoti ar liecībām par importa rādītājiem pagātnē.

               (3)

               Lai saglabātu tirdzniecības plūsmu nepārtrauktību, līdz kvotas gada sākumam būtu jāpieņem tekstilizstrādājumu kvotu pārvaldības un sadales noteikumi attiecībā uz kvotām, kas noteiktas 2017. gadam.

               (4)

               Iepriekšējos gados pieņemtie pasākumi, piemēram, ar Komisijas Īstenošanas regulu (ES) 2015/2106 (2) pieņemtie, ir bijuši pietiekami, tāpēc ir lietderīgi pieņemt līdzīgus noteikumus 2017. gadam.

               (5)

               Daudzumu piešķiršanu rindas kārtībā būtu lietderīgi padarīt elastīgāku, lai varētu apmierināt iespējami daudz tirgus dalībnieku, nosakot ierobežotus daudzumus, kurus, piemērojot minēto metodi, var piešķirt katram tirgus dalībniekam.

               (6)

               Lai garantētu zināmu nepārtrauktību tirdzniecības plūsmās un kvotu efektīvu administrēšanu, būtu jāatļauj tirgus dalībniekiem sākotnējo importa atļaujas pieteikumu par 2017. gadu iesniegt par tādu daudzumu, kādu tie importējuši 2016. gadā.

               (7)

               Lai daudzumi tiktu izmantoti optimāli, visiem tirgus dalībniekiem, kas izmantojuši vismaz pusi jau atļautā daudzuma, būtu vajadzīga iespēja iesniegt jaunu pieteikumu, ja vien daudzumi kvotās joprojām ir pieejami.

               (8)

               Lai nodrošinātu labu administrēšanu, importa atļaujām vajadzētu būt derīgām deviņus mēnešus no izdošanas dienas, bet ne ilgāk kā līdz gada beigām. Dalībvalstīm būtu jāizdod atļaujas tikai pēc tam, kad Komisija tās informējusi par to, ka daudzumi ir pieejami, un vienīgi ar nosacījumu, ka attiecīgie tirgus dalībnieki var pierādīt, ka ir noslēgts līgums, un apliecināt, ja vien nav īpaša noteikuma par pretējo, ka attiecībā uz konkrētajām kategorijām un valstīm saskaņā ar šo regulu tie jau nav saņēmuši atļauju importam Savienībā. Tomēr būtu jāatļauj valsts kompetentajām iestādēm pēc importētāja pieteikuma saņemšanas par trijiem mēnešiem un līdz 2018. gada 31. martam pagarināt derīguma termiņu atļaujām, ja pieteikuma iesniegšanas dienā tā ir izmantota vismaz attiecībā uz pusi no piešķirtā daudzuma.

               (9)

               Šajā regulā paredzētie pasākumi ir saskaņā ar atzinumu, ko sniegusi Tekstilizstrādājumu komiteja, kura izveidota ar Regulas (ES) 2015/936 30. pantu,

         IR PIEŅĒMUSI ŠO REGULU.
   1. pants
   Šī regula paredz noteikumus, pēc kuriem pārvaldāmas 2017. gadam konkrētiem tekstilizstrādājumiem noteiktās kvantitatīvās importa kvotas, kas uzskaitītas Regulas (ES) 2015/936 III pielikumā.
   2. pants
   Kvotas, kuras minētas 1. pantā, Komisija piešķir rindas kārtībā atbilstīgi Komisijai iesniegtajiem dalībvalstu paziņojumiem par atsevišķo tirgus dalībnieku pieteikumiem attiecībā uz daudzumiem, kas vienam tirgus dalībniekam nepārsniedz maksimālos I pielikumā norādītos daudzumus.
   Tomēr šie maksimālie daudzumi nav piemērojami tirgus dalībniekiem, kas, iesniedzot pirmo pieteikumu 2017. gadam, valsts kompetentajām iestādēm var pierādīt, ka attiecībā uz konkrētajām kategorijām un trešām valstīm ir importējuši vairāk nekā maksimālos daudzumus, kuri norādīti katrai kategorijai saskaņā ar importa licencēm, kas viņiem piešķirtas 2016. gadam.
   Šiem tirgus dalībniekiem kompetentās iestādes var atļaut importēt daudzumus, kas nepārsniedz 2016. gadā importētos daudzumus no šīm pašām trešām valstīm un no šīm pašām kategorijām, ja vien pieejamā kvota ir pietiekama.
   3. pants
   Importētāji, kuri jau ir izmantojuši 50 procentus vai vairāk no daudzuma, kas tiem piešķirts saskaņā ar šo regulu, attiecībā uz šo pašu kategoriju un izcelsmes valsti var iesniegt jaunu pieteikumu par daudzumiem, kuri nepārsniedz I pielikumā noteiktos maksimālos daudzumus.
   4. pants
   1.   Valsts kompetentās iestādes, kas uzskaitītas II pielikumā, var paziņot Komisijai importa atļauju pieteikumos pieprasītos daudzumus no 2017. gada 11. janvāra plkst. 10.00 pēc Briseles laika.
   2.   Valsts kompetentās iestādes izdod importa atļaujas tikai pēc tam, kad Komisija saskaņā ar Regulas (ES) 2015/936 17. panta 2. punktu ir tās informējusi, ka pieprasītie daudzumi ir pieejami importēšanai.
   Atļaujas piešķir tikai tad, ja tirgus dalībnieks:

               a)

               pierāda, ka ir noslēgts līgums par preču piegādi, un

               b)

               rakstveidā apliecina, ka attiecībā uz konkrētajām kategorijām un valstīm:

                           i)

                           tirgus dalībniekam nav bijusi piešķirta atļauja saskaņā ar šo regulu vai

                           ii)

                           tirgus dalībniekam ir bijusi piešķirta atļauja saskaņā ar šo regulu un piešķirto daudzumu tas izmantojis vismaz 50 procentu apmērā.

         3.   Importa atļaujas ir derīgas deviņus mēnešus no izdošanas dienas, bet ne ilgāk kā līdz 2017. gada 31. decembrim.
   Valsts kompetentās iestādes pēc importētāja pieprasījuma tomēr var par trijiem mēnešiem pagarināt atļaujas derīguma termiņu, ja pieprasījuma iesniegšanas dienā piešķirtais daudzums izmantots vismaz 50 procentu apmērā. Šāds pagarinājums nekādā gadījumā nebeidzas vēlāk kā 2018. gada 31. martā.
   5. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 7. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 160, 25.6.2015., 1. lpp.

      (2)  Komisijas 2015. gada 20. novembra Īstenošanas regula (ES) 2015/2106, ar ko paredz noteikumus, kā pārvaldāmas un sadalāmas tekstilizstrādājumu kvotas, kuras saskaņā ar Eiropas Parlamenta un Padomes Regulu (ES) 2015/936 noteiktas 2016. gadam (OV L 305, 21.11.2015., 35. lpp.).

      I PIELIKUMS

         Maksimālie daudzumi, kas minēti 2. un 3. pantā

                  Valsts

                  Kategorija

                  Mērvienība

                  Maksimālais daudzums

                  Baltkrievijas Republika

                  1

                  kg

                  20 000

                  2

                  kg

                  80 000

                  3

                  kg

                  5 000

                  4

                  gab.

                  20 000

                  5

                  gab.

                  15 000

                  6

                  gab.

                  20 000

                  7

                  gab.

                  20 000

                  8

                  gab.

                  20 000

                  15

                  gab.

                  17 000

                  20

                  kg

                  5 000

                  21

                  gab.

                  5 000

                  22

                  kg

                  6 000

                  24

                  gab.

                  5 000

                  26/27

                  gab.

                  10 000

                  29

                  gab.

                  5 000

                  67

                  kg

                  3 000

                  73

                  gab.

                  6 000

                  115

                  kg

                  20 000

                  117

                  kg

                  30 000

                  118

                  kg

                  5 000

                  Valsts

                  Kategorija

                  Mērvienība

                  Maksimālais daudzums

                  Korejas Tautas Demokrātiskā Republika

                  1

                  kg

                  10 000

                  2

                  kg

                  10 000

                  3

                  kg

                  10 000

                  4

                  gab.

                  10 000

                  5

                  gab.

                  10 000

                  6

                  gab.

                  10 000

                  7

                  gab.

                  10 000

                  8

                  gab.

                  10 000

                  9

                  kg

                  10 000

                  12

                  pāri

                  10 000

                  13

                  gab.

                  10 000

                  14

                  gab.

                  10 000

                  15

                  gab.

                  10 000

                  16

                  gab.

                  10 000

                  17

                  gab.

                  10 000

                  18

                  kg

                  10 000

                  19

                  gab.

                  10 000

                  20

                  kg

                  10 000

                  21

                  gab.

                  10 000

                  24

                  gab.

                  10 000

                  26

                  gab.

                  10 000

                  27

                  gab.

                  10 000

                  28

                  gab.

                  10 000

                  29

                  gab.

                  10 000

                  31

                  gab.

                  10 000

                  36

                  kg

                  10 000

                  37

                  kg

                  10 000

                  39

                  kg

                  10 000

                  59

                  kg

                  10 000

                  61

                  kg

                  10 000

                  68

                  kg

                  10 000

                  69

                  gab.

                  10 000

                  70

                  pāri

                  10 000

                  73

                  gab.

                  10 000

                  74

                  gab.

                  10 000

                  75

                  gab.

                  10 000

                  76

                  kg

                  10 000

                  77

                  kg

                  5 000

                  78

                  kg

                  5 000

                  83

                  kg

                  10 000

                  87

                  kg

                  8 000

                  109

                  kg

                  10 000

                  117

                  kg

                  10 000

                  118

                  kg

                  10 000

                  142

                  kg

                  10 000

                  151A

                  kg

                  10 000

                  151 B

                  kg

                  10 000

                  161

                  kg

                  10 000

      II PIELIKUMS

         Regulas 4. pantā minēto valsts kompetento iestāžu saraksts

                  1.   Beļģija

                              FOD Economie, KMO, Middenstand en Energie (FPS Economy, SMEs, Self-Employed and Energy)

                              Algemene Directie Economische Analyses en Internationale Economie

                              Dienst Vergunningen

                              Vooruitgangstraat 50

                              1210 Brussel

                              Tālr. +32 22776713

                              Fakss +32 22775063

                              SPF Économie, PME, Classes moyennes et Énergie (FPS Economy, SMEs, Self-Employed and Energy)

                              Direction générale des Analyses économiques et de l'Economie internationale

                              Service Licences

                              Rue du Progrès 50

                              1210 Bruxelles

                              Tālr. +32 22776713

                              Fakss +32 22775063

                  2.   Bulgārija

                              Министерство на икономиката и енергетиката

                              Дирекция “Регистриране, лицензиране и контрол”

                              ул. “Славянска” Nr. 8

                              1052 София

                                 Тел. +359 29407008/+359 29407673/+359 29407800

                                 Факс +359 29815041/+359 2980 4710/+359 29883654

                              Ministry of Economy and Energy

                              8 Slavyanska Str., Sofia 1052

                              Tālr. +359 29407008 / +359 29407673 / +359 29407800

                              Fakss +359 29815041 / +359 29804710 / +359 29883654

                  3.   Čehijas Republika

                              Ministerstvo průmyslu a obchodu (Ministry of Industry and Trade)

                              Licenční správa

                              Na Františku 32

                              110 15 Praha 1

                              Tālr. +420 224907111

                              Fakss +420 224212133

                  4.   Dānija

                              Erhvervs- og Vækstministeriet (Ministry of Business and Growth)

                              Erhvervsstyrelsen

                              Langelinie Allé 17

                              2100 København

                              Tālr. +45 35291000

                              Fakss +45 35291001

                  5.   Vācija

                              Bundesamt für Wirtschaft und Ausfuhrkontrolle (BAFA) [Federal Office of Economics and Export Control]

                              Frankfurter Str. 29-35

                              65760 Eschborn

                              Tālr. +49 6196908-0

                              Fakss +49 6196908800

                  6.   Igaunija

                              Majandus- ja Kommunikatsiooniministeerium (Ministry of Economic Affairs and Communications)

                              Harju 11

                              15072 Tallinn

                              Tālr. +372 6256400

                              Fakss +372 6313660

                  7.   Īrija

                              An Roinn Post, Fiontar agus Nuálaíochta

                              23 Sráid Chill Dara

                              Baile Átha Cliath 2D02 TD30

                              Tālr. +353 16312545

                              Fakss +353 16312562

                              Department of Jobs, Enterprise and Innovation

                              Licensing Unit

                              Kildare Street

                              IRL-Dublin 2

                              Tālr. +353 16312545

                              Fakss +353 16312562

                  8.   Grieķija

                              Υπουργείο Οικονομίας, Ανάπτυξης και Τουρισμού

                              Γενική Διεύθυνση Διεθνούς Οικονομικής και Εμπορικής Πολιτικής

                              Διεύθυνση Συντονισμού Εμπορίου και Εμπορικών Καθεστώτων

                              Τμήμα Β' Ειδικών Καθεστώτων Εισαγωγών

                              Κορνάρου 1

                              105 63 Αθήνα

                              Τālr. +30 2103286041-43 / 2103286223

                              Fakss +30 2103286094

                              Ministry of Economy, Development and Tourism

                              General Directorate for International Economic and Trade Policy

                              Directorate fοr Trade Coordination and Trade Regimes

                              Unit B' Special Import Regimes

                              1 Kornarou Str.

                              10563 Athens

                              Tālr. +30 2103286041-43 / 2103286223

                              Fakss +30 2103286094

                  9.   Spānija

                              Ministerio de Economía y Competitividad (Ministry of Economy and Competitiveness)

                              Dirección General de Comercio e Inversiones

                              Paseo de la Castellana no 162

                              28046 Madrid

                              Tālr. +34 913493817 / 3493874

                              Fakss +34 913493831

                              E-pasts: sgpolcoue.sscc@comercio.mineco.es

                  10.   Francija

                              Ministère de l'économie, de l'industrie et du numérique

                              Direction générale des entreprises (DGE)

                              Service de l'industrie (SI)

                              Sous-direction de la chimie, des matériaux et des éco-industries (SDCME)

                              Bureau des Matériaux

                              67 rue Barbès – BP 80001

                              94201 Ivry sur-Seine Cedex

                              Tālr. +33 179843449

                              E-pasts: isabelle.paimblanc@finances.gouv.fr

                  11.   Horvātija

                              Ministarstvo vanjskih i europskih poslova

                              Samostalni sektor za trgovinsku politiku i gospodarsku multilateralu

                              Trg N. Š. Zrinskog 7-8

                              10000 Zagreb

                              Tālr. +385 16444626

                              Fakss +385 16444601

                              Ministry of Foreign and European Affairs

                              Directorate for Trade Policy and Economic Multilateral Affairs

                              Trg N. Š. Zrinskog 7-8

                              HR-10000 Zagreb

                              Tālr. +385 16444626

                              Fakss +385 16444601

                  12.   Itālija

                              Ministero dello Sviluppo Economico (Ministry of Economic Development)

                              Direzione Generale per la Politica Commerciale Internazionale

                              Divisione III – Accesso dei beni italiani nei mercati esteri e difesa commerciale delle imprese

                              Viale Boston 25

                              00144 Roma

                              Tālr. + 39 0659647517 / 0659932450 / 0659932436

                              Fakss + 39 0659932681 / 0659932636

                              E-pasts: dgpci.div3@mise.gov.it

                  13.   Kipra

                              Κλάδος Έκδοσης Αδειών Εισαγωγής/Εξαγωγής

                              Υπηρεσία Εμπορίου

                              Υπουργείο Ενέργειας, Εμπορίου, Βιομηχανίας και Τουρισμού

                              Ανδρέα Αραούζου 6

                              1421 Λευκωσία

                              Tālr. +357 22867100

                              Fakss +357 22375443

                              Imports/Exports Licensing Section

                              Trade Service

                              Ministry of Energy, Commerce, Industry and Tourism

                              6 Andrea Araouzou

                              1421 Nicosia

                              Tālr. +357 22867100

                              Fakss +357 22375443

                  14.   Latvija

                              Latvijas Republikas Ārlietu ministrija (Ministry of Foreign Affairs of the Republic of Latvia)

                              K.Valdemāra iela 3

                              Rīga, LV-1395

                              Tālr. +371 67016201

                              Fakss +371 67828121

                  15.   Lietuva

                              Lietuvos Respublikos ūkio ministerija (Ministry of Economy of the Republic of Lithuania)

                              Gedimino pr. 38 / Vasario 16-osios g. 2

                              LT-01104 Vilnius

                              Tālr. +370 70664658 / +370 70664808

                              Fakss +370 70664762

                              E-pasts: vienaslangelis@ukmin.lt

                  16.   Luksemburga

                              Ministère de l'économie (Ministry of Economy)

                              Office des licences

                              19-21, boulevard Royal

                              L-2449 Luxembourg

                              Tālr. +352 226162

                              Fakss +352 466138

                              E-pasts: office.licences@eco.etat.lu

                  17.   Ungārija

                              Magyar Kereskedelmi Engedélyezési Hivatal

                              (Hungarian Trade Licencing Office)

                              Budapest

                              Németvölgyi út 37-39.

                              1124

                              Tālr. +36 14585514

                              Fakss +36 14585832

                              E-pasts: keo@mkeh.gov.hu

                  18.   Malta

                              Ministeru għall-Ekonomija, Investiment u Intrapriżi Żghar

                              Dipartiment tal-Kummerċ, Xatt Lascaris

                              Valletta

                              VLT1933

                              Tālr. +356 25690214

                              Fakss +356 21237112

                              E-pasts: commerce@gov.mt

                              Ministry for the Economy, Investment and Small Business

                              Commerce Department, Trade Services Directorate

                              Lascaris

                              Valletta

                              VLT1933

                              Tālr. +356 25690214

                              Fakss +356 21237112

                              E-pasts: commerce@gov.mt

                  19.   Nīderlande

                              Belastingdienst/Douane (Customs Administration)

                              centrale dienst voor in- en uitvoer

                              Postbus 3070

                              6401 DN Heerlen

                              Tālr. +31 881512122

                              Fakss +31 881513182

                  20.   Austrija

                              Bundesministerium für Wissenschaft, Forschung und Wirtschaft (Federal Ministry of Science, Research and Economy)

                              Abteilung C2/9 – Außenwirtschaftskontrolle

                              Stubenring 1

                              1010 Wien

                              Tālr. +43 171100 – 8353

                              Fakss +43 171100 – 8366

                  21.   Polija

                              Ministerstwo Rozwoju (Ministry of Economic Development)

                              Pl.Trzech Krzyży 3/5

                              00-507 Warszawa

                              Tālr. +48 226935553

                              Fakss +48 226934021

                  22.   Portugāle

                              Ministério das Finanças (Ministry of Finance)

                              AT- Autoridade Tributária e Aduaneira

                              DSL – Direcção de Serviços de Licenciamento

                              Rua da Alfândega no 5 R/C

                              1149-006 Lisboa

                              Tālr. +351 1218813843

                              Fakss +351 1218813986

                              E-pasts: dsl@at.gov.pt

                  23.   Rumānija

                              Ministerul Economiei (Ministry of Economy)

                              Comerţului şi Mediului de Afaceri

                              Direcţia Politici Comerciale

                              Calea Victoriei, nr. 152, sector 1

                              010096 Bucureşti

                              Tālr. +40 213150081

                              Fakss +40 213150454

                              E-pasts: clc@dce.gov.ro

                  24.   Slovēnija

                              Ministrstvo za finance (Ministry of Finance)

                              Finančna uprava Republike Slovenije

                              Spodnji Plavž 6c

                              SI-4270 Jesenice

                              Tālr. +386 42027583

                              Fakss +386 42024969

                              E-pasts: taric.fu@gov.si

                  25.   Slovākija

                              Ministerstvo hospodárstva SR (Ministry of Economy of the Slovak Republic)

                              Odbor výkonu obchodných opatrení

                              Mierová 19

                              827 15 Bratislava

                              Tālr. +421 248547019

                              Fakss +421 243423915

                              E-pasts: jan.krocka@mhsr.sk

                  26.   Somija

                              Tulli (Finnish Customs)

                              PL 512

                              FI-00101 Helsinki

                              Tālr. +358 2955200

                              E-pasts: kirmo@tulli.fi

                              Tullen (Finnish Customs)

                              PB 512

                              FI-00101 Helsingfors

                              Tālr. +358 2955200

                              E-pasts: kirmo@tulli.fi

                  27.   Zviedrija

                              Kommerskollegium (National Board of Trade)

                              Box 6803

                              SE-113 86 Stockholm

                              Tālr. +46 86904800

                              Fakss +46 8306759

                              E-pasts: registrator@kommers.se

                  28.   Apvienotā Karaliste

                              Department for International Trade

                              1 Victoria Street

                              London SW1H OET

                              E-pasts: grant.mosedale@trade.gsi.gov.uk


title: Komisijas Īstenošanas regula (ES) 2017/360 (2017. gada 28. februāris), ar ko attiecībā uz darbīgās vielas buprofezīna apstiprināšanas nosacījumiem groza Īstenošanas regulu (ES) Nr. 540/2011 (Dokuments attiecas uz EEZ. )

text:
               1.3.2017

               LV

               Eiropas Savienības Oficiālais Vēstnesis

               L 54/11

         KOMISIJAS ĪSTENOŠANAS REGULA (ES) 2017/360
   (2017. gada 28. februāris),
   ar ko attiecībā uz darbīgās vielas buprofezīna apstiprināšanas nosacījumiem groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 21. panta 3. punktā minēto otro alternatīvu un 78. panta 2. punktu,
   tā kā:

               (1)

               Ar Komisijas Direktīvu 2011/6/ES (2) buprofezīnu kā darbīgo vielu iekļāva Padomes Direktīvas 91/414/EEK (3) I pielikumā ar nosacījumu, ka attiecīgās dalībvalstis nodrošina to, ka pieteikuma iesniedzējs, pēc kura pieprasījuma buprofezīnu iekļāva minētajā pielikumā, sniedz papildu apstiprinošu informāciju par pārstrādes un pārveides faktoriem saistībā ar riska novērtējumu patērētājiem.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Pieteikuma iesniedzējs 2013. gada 30. janvārī ziņotājai dalībvalstij Apvienotajai Karalistei iesniedza papildu informāciju par pārstrādes un pārveides faktoriem informācijas iesniegšanai noteiktajā termiņā.

               (4)

               Apvienotā Karaliste izvērtēja pieteikuma iesniedzēja iesniegto papildu informāciju. 2014. gada 9. septembrī tā šo novērtējumu kā novērtējuma ziņojuma projekta papildinājumu iesniedza pārējām dalībvalstīm, Komisijai un Eiropas Pārtikas nekaitīguma iestādei (turpmāk “Iestāde”).

               (5)

               Komisija apspriedās ar Iestādi, kas savu secinājumu par buprofezīna riska novērtējumu sniedza 2015. gada 28. jūlijā (5). Dalībvalstis un Komisija izskatīja novērtējuma ziņojuma projektu, papildinājumu un Iestādes secinājumu Augu, dzīvnieku, pārtikas aprites un dzīvnieku barības pastāvīgajā komitejā, un 2017. gada 24. janvārī tas tika pabeigts kā Komisijas pārskata ziņojums par buprofezīnu.

               (6)

               Komisija aicināja pieteikuma iesniedzēju sniegt piezīmes attiecībā uz pārskata ziņojumu par buprofezīnu.

               (7)

               Komisija uzskatīja, ka sniegtā papildu informācija liecina, ka augstas temperatūras apstrādē buprofezīns sadalās vairākos metabolītos, tostarp anilīnā. Anilīns ir kancerogēna viela, attiecībā uz kuru nevar izslēgt genotoksiska mehānisma veidošanās iespēju, un tādēļ nevar pieņemt pieļaujamās iedarbības robežvērtību.

               (8)

               Komisija secināja, ka prasītā apstiprinošā papildu informācija nav pilnībā sniegta un patērētāju eksponētību anilīnam, uzturā lietojot apstrādātus kultūraugus, var novērst tikai tad, ja nosaka papildu ierobežojumus. Jo īpaši buprofezīna lietošana būtu jāatļauj tikai uz neēdamiem kultūraugiem.

               (9)

               Ir apstiprināts, ka darbīgā viela buprofezīns ir uzskatāma par apstiprinātu saskaņā ar Regulu (EK) Nr. 1107/2009. Tomēr, lai mazinātu patērētāju eksponētību anilīnam, ir lietderīgi grozīt šīs darbīgās vielas lietošanas nosacījumus.

               (10)

               Tāpēc Īstenošanas regulas (ES) Nr. 540/2011 pielikums būtu attiecīgi jāgroza.

               (11)

               Dalībvalstīm būtu jāatvēl zināms laiks, lai tās varētu grozīt vai atsaukt tādu augu aizsardzības līdzekļu atļaujas, kas satur buprofezīnu.

               (12)

               Ja attiecībā uz buprofezīnu saturošiem augu aizsardzības līdzekļiem dalībvalstis nosaka pagarinājuma periodu saskaņā ar Regulas (EK) Nr. 1107/2009 46. pantu, šim periodam būtu jābeidzas ne vēlāk kā 2018. gada 21. jūnijā.

               (13)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.
   2. pants
   Pārejas pasākumi
   Ne vēlāk kā 2017. gada 21. jūnijā dalībvalstis atbilstoši Regulai (EK) Nr. 1107/2009 vajadzības gadījumā groza vai atsauc spēkā esošās atļaujas, kas izsniegtas augu aizsardzības līdzekļiem, kuri satur buprofezīnu kā darbīgo vielu.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2018. gada 21. jūnijā.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 28. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2011. gada 20. janvāra Direktīva 2011/6/ES, ar ko groza Padomes Direktīvu 91/414/EEK, lai tajā iekļautu buprofezīnu kā darbīgo vielu (OV L 18, 21.1.2011., 38. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Conclusion on the peer review of the pesticide risk assessment for the active substance buprofezin in light of confirmatory data. EFSA Journal 2015; 13(8):4207, 24 lpp. doi: 10.2903/j.efsa.2015/4207.

      PIELIKUMS
      Īstenošanas regulas (ES) Nr. 540/2011 pielikuma A daļas 320. rindā par buprofezīnu sleju “Īpaši noteikumi” aizstāj ar šādu:

         “A DAĻA
         Var atļaut izmantot tikai kā insekticīdu un akaricīdu uz neēdamiem kultūraugiem.
         B DAĻA
         Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par buprofezīnu un jo īpaši tā I un II papildinājumu, ko pabeidza Augu, dzīvnieku, pārtikas aprites un dzīvnieku barības pastāvīgā komiteja.
         Šajā vispārējā novērtējumā dalībvalstīm īpaša uzmanība jāpievērš:

                     —

                     operatoru un darbinieku drošībai, kā arī lietošanas nosacījumos jāparedz nepieciešamības gadījumā izmantot atbilstošus individuālās aizsardzības līdzekļus,

                     —

                     atbilstoša nogaidīšanas perioda ievērošanai attiecībā uz rotācijas kultūrām siltumnīcās,

                     —

                     riskam attiecībā uz ūdens organismiem, kā arī jānodrošina, lai lietošanas nosacījumos vajadzības gadījumā būtu ietverti atbilstoši riska mazināšanas pasākumi.

               Atļaujas nosacījumos vajadzības gadījumā ietver riska mazināšanas pasākumus.”


title: Komisijas Īstenošanas regula (ES) Nr. 413/2012 ( 2012. gada 15. maijs ), ar ko groza Īstenošanas regulu (ES) Nr. 496/2011 attiecībā uz nātrija benzoāta kā barības piedevas minimālo saturu barībā, kas paredzēta atšķirtiem sivēniem  Dokuments attiecas uz EEZ

text:
               16.5.2012

               LV

               Eiropas Savienības Oficiālais Vēstnesis

               L 128/4

         KOMISIJAS ĪSTENOŠANAS REGULA (ES) Nr. 413/2012
   (2012. gada 15. maijs),
   ar ko groza Īstenošanas regulu (ES) Nr. 496/2011 attiecībā uz nātrija benzoāta kā barības piedevas minimālo saturu barībā, kas paredzēta atšķirtiem sivēniem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:

               (1)

               Ar Komisijas Īstenošanas regulu (ES) Nr. 496/2011 (2) nātrija benzoātu, kas iekļauts piedevu kategorijā “zootehniskās piedevas”, tika atļauts desmit gadus izmantot kā barības piedevu atšķirtiem sivēniem.

               (2)

               Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt attiecīgās vielas atļaujas nosacījumus, samazinot tā minimālo koncentrāciju no 99,9 % līdz 99,0 %, izmantojot to atšķirtiem sivēniem. Minētajam pieteikumam bija pievienoti attiecīgie papildu dati.

               (3)

               Eiropas Pārtikas nekaitīguma iestāde 2011. gada 15. novembra atzinumā secināja, ka attiecīgā viela ir droša cilvēkiem, mērķa sugām un videi un, izmantojot to saskaņā ar tiem pašiem lietošanas nosacījumiem, kādi ir spēkā attiecībā uz līdzšinējo preparātu, tās lietošana ir efektīva atšķirtiem sivēniem, izmantojot pieprasīto minimālo saturu ≥ 99,0 % (3).

               (4)

               Regulas (EK) Nr. 1831/2003 5. panta nosacījumi ir izpildīti.

               (5)

               Tāpēc Īstenošanas regula (ES) Nr. 496/2011 būtu attiecīgi jāgroza.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 496/2011 pielikuma 4. slejā vārdus “Nātrija benzoāts: ≥ 99,9 %” aizstāj ar vārdiem “Nātrija benzoāts: ≥ 99,0 %”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 15. maijā

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 134, 21.5.2011., 9. lpp.

      (3)  EFSA Journal, 2011; 9(12):2443.